Javaslatok a Mentorkoncepció módosításához

Az idei év tanárszakosokkal kapcsolatos tapasztalatai alapján az alábbi változtatásokat javaslom a Mentorkoncepció-tervezethez:

1. A tanárszakos hallgatók külön mentorcsoportot/csoportokat alkotnak minden szakterületen. Minden tanárszakos mentorcsoportnak saját, kifejezetten tanár-mentora legyen. *A tapasztalatok azt mutatták, hogy nagyon sok különbség van az alapszakos és tanárszakos problémák között, így szerencsésebb, ha külön, kifejezetten a tanárszakosokra felkészíett mentor van*
2. Ennek értelmében értelme lehet tanárszakos szakterületi mentorfelelősnek is.
3. A mentorjelöltek előre jelezzék, hogy tanárszakos mentorok szeretnének lenni. Ennek alapján kell részt venniük a tanáris „szakos” előadáson. *Szerencsés, ha már előre tudjuk, hogy kik lesznek a tanárszakos mentorok.*
4. A tanárszakos mentorok a saját szakterületükkel vannak a táborokon/kiránduláson. *Ez azért lehet fontos, hogy a tanárisok mentorai a saját szakterületi csapatukkal is egységet alkossanak (későbbi mentorprogramok, szakterületi programok miatt).*
5. Szakos előadásként külön szerepeljen a tanárképzés. A tanáris mentorok praktikusan a saját szakterületük és a tanárképzés előadásán is vegyenek részt. *Úgy tapasztaltam, hogy a tanárszakosokra vonatkozó különleges ismeretek bőven kitesznek egy ilyen előadást. Ettől függetlenül fontos, hogy MINDEN mentor kapjon egy minimális alapismeretet a tanárszakokat érintő kérdésekből (pl. mi van, ha egy alapszakos át akar menni tanárszakra)*
6. A szakterületi elbeszélgetéseken a tanárszak már külön (is) szerepel. Itt a szakterületi koordinátor szerepét a tanárképzési referens tölti be.
7. Ha pontrendszer alapján van a szűrés, akkor mindenképp plusz pont járjon annak a tanárszakos mentorjelöltnek, aki maga is tanárszakos. (még több, ha osztatlanos) *Értelemszerű szerintem, hogy egy tanárszakos hallgató jobban tud segíteni egy másik tanárszakos hallgatónak, mivel saját maga belülről ismeri a felmerülő problémákat.*
8. A mentorcsoportok beosztását, illetve az ezzel kapcsolatos teendőket a tanárképzési referens a szakterületi koordinátorokkal együtt végezze a tanárszakos mentorok esetében. *Legyen együttműködés a szakterületek és a tanárképzési referens között.*
9. A tavalyihoz hasonlóan minden olyan tanárszakos hallgató, akinek mindkét szakja a TTK-n van, két tanáris mentorcsoportba kerüljön beosztásra, mindkét szakján egybe.